**PRAVOSUDNA AKADEMIJA**

**MAKSIMIRSKA CESTA 63**

**10 000 ZAGREB**

**Zagreb, 05. lipnja 2023.**

**OBRAZLOŽENJE PRIJEDLOGA REBALANSA I FINANCIJSKOG PLANA**

**PRAVOSUDNE AKADEMIJE ZA 2023.g.**

U nastavku dostavljamo obrazloženje promjena po aktivnostima kako su navedene u tabeli, uz napomenu da su izmijene pripremljene u suradnji s kolegama iz Ministarstva pravosuđa i uprave koje nadziru financijski dio poslovanja Pravosudne akademije:

1. ***Stručno usavršavanje pravosudnih dužnosnika i savjetnika u pravosudnim tijelima***

Na izvoru 11 (Državni proračun) predvidjeli smo povećanje na kontu 3241-Naknade troškova osobama van radnog odnosa sukladno očekivanom broju radionica koje ćemo održati do kraja godine, a kako bi se osigurala sredstva za podmirivanje putnih troškova voditeljima obrazovnih aktivnosti.

Preostale izmijene odnose se na izvore 51 i 52 (projekti financirani EU sredstvima) a zbog usklađivanja s realnim potrebama na provođenju projekata.

1. ***Izbor i obuka vježbenika***

Na ovoj aktivnosti u ovom rebalansu nismo predvidjeli promijene.

1. ***Administracija i upravljanje Pravosudne akademije***

Najznačajnije predviđene uštede u okviru ove aktivnosti su na stavkama plaća u ukupnom iznosu od 87.500 EUR s obzirom na postojeći broj djelatnika te planirano zapošljavanje novih djelatnika do kraja godine.

Predvidjeli smo povećanje na kontu 3238-Računalne usluge za 28.000 EUR zbog povećanih potreba vezanih uz održavanje informatičkog sustava te povećanje na kontu 4221-Uredska oprema i namještaj za 40.000 EUR u najvećoj mjeri za nabavu cca 30 novih laptopa koji su nam potrebni za provođenje edukativnih radionica budući da je veliki broj laptopa star preko 10 godina te uzrokuju probleme u radu (spori su, ne rade i sl.) te nabavu 1 novog multifunkcijskog uređaja za printanje.

1. ***Državna škola***

Na ovoj aktivnosti u ovom rebalansu nismo predvidjeli promijene.

1. ***Stručno usavršavanje službenika iz područja pravosuđa***

Na ovoj aktivnosti predvidjeli smo manje povećanje za 2.000 EUR a kontu 3241-Naknade troškova osobama van radnog odnosa zbog povećanog broja radionica za službenike do kraja godine.

1. ***Stručno usavršavanje drugih sudionika u postupcima pred pravosudnim tijelima***

Od rujna o.g. edukacija stečajnih upravitelja vratila se u nadležnost Ministarstva pravosuđa i uprave te smo u skladu  s time pripremili plan poslovanja u manjem opsegu na ovoj aktivnosti.

1. ***Daljnje unapređenje kvalitete pravosuđa kroz nastavak modernizacije pravosudnog sustava u RH***

Navedeni EU projekt provodi se u suradnji s Ministarstva pravosuđa i uprave.

Predvidjeli smo povećanje sredstava koja su potrebna za provođenje aktivnosti, a u skladu s očekivanim potrebama do kraja projekta. Na ovom projektu došlo je do pomaka u realizaciji dijela aktivnosti na način da nisu realizirane do kraja prošle godine, već je realizacija pomaknuta u ovu godinu.

Izradio:

Tomislav Briški

tajnik Pravosudne akademije